Pilpres 2019 kang tumiba 17 April 2019 kari setaun maneh. Sapa Caprese kaya-kaya isih ngambali pengalaman taun 2014, yaiku antarane Jokowi luma­wan Prabowo. Poros katelu sing dige­gadhang sawatara parpol, isih awujud “tembang rawat-rawat” durung genah kabul kawusanane. Merga Caprese pathok bangkrong kaya taun 2014 kawuri, saiki sing dadi rembug rame dhestun Cawaprese. Maklum, Cawapres 2019 iki ndarbeni kalungguhan sing strategis. Yen menang dadi Cawapres, ing taun 2024 darbe kalodhangan Nyapres amarga Jokowi –yen menang maneh– wis rong priode ngembani negara.
